
DR.30.10.2002 31 
 

  

Tuan Pengerusi, pada zaman moden ini majoriti suami isteri terpaksa mencari 
rezeki untuk menyara keluarga, dan mereka tidak sanggup menjaga anak-anak semasa 
bekerja.  Dalam aspek ini, tadika dan tabika telah membantu banyak keluarga mengatasi 
masalah penjagaan anak mereka. Oleh itu, sekiranya pihak kerajaan menguatkuasakan 
peraturan yang melarang kedua-dua tadika dan tabika ditempatkan di lokasi yang sama 
dengan lebih ketat, maka saya berpendapat bahawa operasi banyak tadika yang juga 
menyediakan perkhidmatan sebagai tabika akan turut terjejas.  Ini juga menyulitkan ibu 
bapa kerana mereka terpaksa menghantar anak-anak mereka ke tadika dan tabika di 
lokasi-lokasi yang berlainan.  

Memandangkan kesulitan yang disebut di atas, maka saya mencadangkan 
Kementerian Perpaduan Negara dan Pembangunan Masyarakat dan Kementerian  
Pendidikan dapat menimbang sama ada larangan tersebut patut dibatalkan. Adalah juga 
dicadangkan supaya reka bentuk premis tadika, sumber perguruan dan kemudahan di 
tadika-tadika dikawal selia, demi memastikan pengusaha tadika dan tabika menyediakan 
satu persekitaran yang sesuai untuk manfaat kanak-kanak. 

Tuan Pengerusi, mengenai Maksud P.42 Butiran 00602 – Pusat Rukun Tangga 
Perpaduan dan Pusat Rukun Tetangga, Maksud B.42 Butiran 050900 – Memperluas dan 
Mempertingkatkan Kegiatan Rukun Tetangga, saya mendapati bahawa program Rukun 
Tetangga telah menghadapi masalah-masalah seperti berikut: 

i) penubuhan Rukun Tetangga pada asalnya adalah kerana 
penduduk setempat telah menghadapi masalah keselamatan.  
Selepas itu berikutan daripada masalah telah diselesaikan atau- 
pun minat penduduk yang semakin berkurang, ia berada dalam 
keadaan yang agak kaku. Oleh itu wujudnya keadaan di mana 
terdapat banyak pusat Rukun Tetangga di merata tempat yang 
kebanyakannya sentiasa tutup pintu mahupun bangunan- nya 
telah uzur. Lama-kelamaan dikhuatiri ia akan menjadi tempat 
berselindung bagi kutu rayau atau penagih dadah, dan 
seterusnya menimbulkan masalah sosial;   

ii) oleh kerana semua penduduk yang tinggal di dalam sesuatu 
kawasan itu secara automatik menjadi ahli Rukun Tetangga 
kawasannya dan tidak perlu membayar yuran tahunan, maka 
para ahli jawatankuasa tidak perlu bertanggungjawab kepada 
para penduduk. Justeru itu,  jika para ahli jawatankuasa tidak 
bergiat aktif, Rukun Tetangga tersebut seolah-olah tidak wujud – 
tidak dapat memainkan peranannya juga, untuk 
menyatupadukan rakyat dan tidak dapat memupuk semangat 
muhibah di kalangan rakyat;   

iii) pada masa ini, Tuan Pengerusi, banyak kawasan perumahan 
telah pun mempunyai persatuan penduduk dan mengupah 
syarikat keselamatan persendirian untuk menjaga keselamatan 
kawasan kediaman mereka memandangkan penduduk lebih rela 
membayar wang daripada sendiri membuat rondaan malam.  
Maka fungsi rukun tetangga semakin lemah; dan   

iv) di sesetengah kawasan, terdapat Rukun Tetangga dan 
persatuan penduduk pada masa yang sama, dan masing-masing 
menganggap dirinya mewakili penduduk. Oleh itu keadaan ini 
tidak menyatupadukan rakyat tetapi membelahbahagikan rakyat.   

Tuan Pengerusi, justeru itu saya ingin tahu pada masa kini berapakah bilangan 
pusat Rukun Tetangga yang wujud di negara kita? Berapakah di antaranya yang tidak aktif?  
Bagaimanakah kerajaan ingin menyusun semula pusat-pusat ini? Di sini saya ingin 
memberi beberapa cadangan seperti berikut: 

i) walaupun peranan persatuan penduduk dan Rukun Tetangga 
mempunyai perbezaan yang jelas tetapi adalah sukar 
dibezakan semasa dipraktikkan. Oleh itu dicadangkan pihak 



Tuan Pengerusi, pada zaman moden ini majoriti suami isteri terpaksa mencari rezeki untuk menyara keluarga, dan mereka tidak sanggup menjaga anak-anak semasa bekerja. Dalam aspek ini, tadika dan tabika telah membantu banyak keluarga mengatasi masalah penjagaan anak mereka. Oleh itu, sekiranya pihak kerajaan menguatkuasakan peraturan yang melarang kedua-dua tadika dan tabika ditempatkan di lokasi yang sama dengan lebih ketat, maka saya berpendapat bahawa operasi banyak tadika yang juga menyediakan perkhidmatan sebagai tabika akan turut terjejas. Ini juga menyulitkan ibu bapa kerana mereka terpaksa menghantar anak-anak mereka ke tadika dan tabika di lokasi-lokasi yang berlainan. Memandangkan kesulitan yang disebut di atas, maka saya mencadangkan Kementerian Perpaduan Negara dan Pembangunan Masyarakat dan Kementerian Pendidikan dapat menimbang sama ada larangan tersebut patut dibatalkan. Adalah juga dicadangkan supaya reka bentuk premis tadika, sumber perguruan dan kemudahan di tadika-tadika dikawal selia, demi memastikan pengusaha tadika dan tabika menyediakan satu persekitaran yang sesuai untuk manfaat kanak-kanak. Tuan Pengerusi, mengenai Maksud P.42 Butiran 00602- Pusat Rukun Tangga Perpaduan dan Pusat Rukun Tetangga, Maksud B.42 Butiran 050900- Memperluas dan Mempertingkatkan Kegiatan Rukun Tetangga, saya mendapati bahawa program Rukun Tetangga telah menghadapi masalah-masalah seperti berikut: i) penubuhan Rukun Tetangga pada asalnya adalah kerana penduduk setempat telah menghadapi masalah keselamatan. Selepas itu berikutan daripada masalah telah diselesaikan atau- pun minat penduduk yang semakin berkurang, ia berada dalam keadaan yang agak kaku. Oleh itu wujudnya keadaan di mana terdapat banyak pusat Rukun Tetangga di merata tempat yang kebanyakannya sentiasa tutup pintu mahupun bangunan- nya telah uzur. Lama-kelamaan dikhuatiri ia akan menjadi tempat berselindung bagi kutu rayau atau penagih dadah, dan seterusnya menimbulkan masalah sosial; ii) oleh kerana semua penduduk yang tinggal di dalam sesuatu kawasan itu secara automatik menjadi ahli Rukun Tetangga kawasannya dan tidak perlu membayar yuran tahunan, maka para ahli jawatankuasa tidak perlu bertanggungjawab kepada para penduduk. Justeru itu, jika para ahli jawatankuasa tidak bergiat aktif, Rukun Tetangga tersebut seolah-olah tidak wujud- tidak dapat memainkan peranannya juga, untuk menyatupadukan rakyat dan tidak dapat memupuk semangat muhibah di kalangan rakyat; iii) pada masa ini, Tuan Pengerusi, banyak kawasan perumahan telah pun mempunyai persatuan penduduk dan mengupah syarikat keselamatan persendirian untuk menjaga keselamatan kawasan kediaman mereka memandangkan penduduk lebih rela membayar wang daripada sendiri membuat rondaan malam. Maka fungsi rukun tetangga semakin lemah; dan. iv) di sesetengah kawasan, terdapat Rukun Tetangga dan persatuan penduduk pada masa yang sama, dan masing-masing menganggap dirinya mewakili penduduk. Oleh itu keadaan ini tidak menyatupadukan rakyat tetapi membelahbahagikan rakyat. Tuan Pengerusi, justeru itu saya ingin tahu pada masa kini berapakah bilangan pusat Rukun Tetangga yang wujud di negara kita? Berapakah di antaranya yang tidak aktif? Bagaimanakah kerajaan ingin menyusun semula pusat-pusat ini? Di sini saya ingin memberi beberapa cadangan seperti berikut: i) walaupun peranan persatuan penduduk dan Rukun Tetangga mempunyai perbezaan yang jelas tetapi adalah sukar dibezakan semasa dipraktikkan. Oleh itu dicadangkan pihak.